เรื่องร้องเรียน: ขอร้องเรียนฝ่ายรายได้ เขตดินแดง ดังนี้ 1) ละเลยในการสำรวจรายการที่ดินและสิ่งก่อสร้าง ทำให้ประชาชนผู้เป็นเจ้าของไม่ได้รับจดหมายใดๆ ในการแจ้งข้อมูลบัญชีรายการที่ดินและสิ่งปลูกสร้าง แต่ผู้รับจดหมายกับเป็นเจ้าของเดิมที่ขายไปแล้วหลายปี 2) ข้อมูลรายการที่ดินและสิ่งก่อสร้าง ไม่มีการอัพเดทให้ตรงตามปัจจุบัน ทั้งๆ ที่บางรายการมีการซื้อขายเปลี่ยนกรรมสิทธิ์หลายปี ก็ยังใช้ข้อมูลเก่า 3) ไม่มีการประชาสัมพันธ์ใดๆ สื่อความให้ประชาชนรับทราบถึงการสำรวจรายการที่ดินและสิ่งก่อสร้าง (ตอนเลือกตั้งยังส่งแจ้งได้ ทีสำรวจรายการฯ กับไม่แจ้ง) กรณีนี้ทำให้ กทม.สูญเสียรายได้อย่างมากในการจัดเก็บภาษี และประชาชนสูญเสียเวลาที่ไม่ได้รับข้อมูลจากเขตฯ จนเกิดความล้าช้าในการอัพเดตข้อมูลในระบบ ประชาชนจึงต้องการให้ปรับปรุงวิธีการดำเนินงานให้สอดคล้องกับข้อมูลปัจจุบันและแจ้งข่าวประชาชนมากกว่านี้
การดำเนินการของเจ้าหน้าที่: ฝ่ายรายได้ สำนักงานเขตดินแดง ขอขอบคุณสำหรับข้อมูลที่แจ้งมาและขอน้อมรับแก้ข้อบกพร่องดังกล่าว ดังนี้ 1) การจัดเก็บภาษีที่ดินและสิ่งปลูกสร้าง ประจำปีภาษี พ.ศ.2566 กำหนดระยะเวลาการสำรวจที่ดินและสิ่งปลูกสร้าง ตั้งแต่วันที่ 1 กรกฎาคม 2565 เป็นต้นไป ตามประกาศกรุงเทพมหานครลงวันที่ 15 มิถุนายน 2565 และได้ปิดประกาศให้ประชาชนทราบเป็นการทั่วไป กำหนดเวลาไม่น้อยกว่า 15 วัน ณ สำนักงานเขตดินแดงและแจ้งประชาชนทราบทางโทรศัพท์ ทางโทรสาร จดหมายอิเล็กทรอนิกส์ หรือจัดทำเป็นรูปแบบแอปพลิเคชั่นการรับส่งข้อความผ่านสื่อคอมพิวเตอร์หรือโทรศัพท์มือถือ ทางเว็บไซด์ของสำนักงานเขตเพื่อเพิ่มประสิทธิภาพและอำนวยความสะดวกให้แก่ประชาชน 2)กรุงเทพมหานครเร่งรัดการจัดทำแผนที่แนวเขตในระบบสารสนเทศภูมิศาสตร์ (GIS)ให้แล้วเสร็จโดยเร็วเพื่อนำไปใช้ประกอบการสำรวจข้อมูลที่ดินและสิ่งปลูกสร้างในเขตพื้นที่เพื่อให้เป็นฐานข้อมูลที่ดินและสิ่งปลูกสร้างให้เป็นปัจจุบันสอดคล้องกับสภาพข้อเท็จจริงที่เปลี่ยนแปลงไป พื้นที่เขตใดที่สำรวจข้อมูลรายการที่ดินและสิ่งปลูกสร้างยังไม่ครบถ้วนหรือไม่เป็นไปตามแบบมาตรฐานที่คณะกรรมการฯประเมินราคาทรัพย์สินเพื่อประโยชน์แห่งรัฐกำหนดให้สำรวจข้อมูลเพิ่มเติมโดยกรุงเทพมหานครในปีงบประมาณ2565-2566 มีแนวทางดำเนินงานโครงการแลกเปลี่ยนข้อมูลบูรณาการทะเบียนทรัพย์สินกับ 3 หน่วยงาน (กรมที่ดิน กรมธนารักษ์ และกรมส่งเสริมการปกครองท้องถิ่น) 3)ตามประกาศกรุงเทพมหานคร เรื่อง ขยายกำหนดเวลาดำเนินการตามพระราชบัญญัติภาษีที่ดินและสิ่งปลูกสร้างพ.ศ.2562เฉพาะการจัดเก็บภาษีที่ดินและสิ่งปลูกสร้าง ประจำปี พ.ศ.2566 ออกไปอีก 2 เดือน ลงวันที่ 28 เมษายน 2566 เนื่องจากกรุงเทพมหานครได้เปลี่ยนฐานข้อมูลและโปรแกรมระบบการจัดเก็บภาษีที่ดินและสิ่งปลูกสร้าง ซึ่งมีข้อมูลเป็นจำนวนมากที่ต้องตรวจสอบความถูกต้อง ภายหลังจากการถ่ายโอนข้อมูลและบันทึกข้อมูลการใช้ประโยชน์ที่ดินและสิ่งปลูกสร้างโดยอาศัยอำนาจมาตรา 14 วรรคหนึ่ง แห่งพระราชบัญญัติภาษีที่ดินและสิ่งปลูกสร้าง พ.ศ.2562 ให้ขยายเวลาดำเนินการดังนี้ (1)ขยายกำหนดเวลาแจ้งการประเมินภาษีให้แก่ผู้เสียภาษีจากเดิมภายในเมษายน 2566 เป็นภายใน มิถุนายน 2566 (2)ขยายกำหนดเวลาการชำระภาษีตามแบบแจ้งการประเมินจากเดิมภายใน มิถุนายน 2566 เป็นภายใน สิงหาคม 2566 (3)ขยายกำหนดเวลาการผ่อนชำระภาษี 3.1 งวดที่หนึ่ง ภายในสิง...
ความเห็นของผู้แจ้ง: ไม่ได้แก้ปัญหาเลย ครั้งหน้าตอบมาเลยว่า "ไม่สามารถแก้ปัญหาได้"ส่วนประกาศของ กทม.ก็หัดใช้เพจสื่อโซเชียลสื่อความให้ประชาชนทราบ
พื้นที่: แขวงดินแดง เขตดินแดง กรุงเทพมหานคร